**Η λατινοκρατία και η παλαιολόγεια εποχή (1204-1453). Ο Ύστερος Μεσαίωνας στη Δύση**

**Εισαγωγή:**Η ύστερη βυζαντινή περίοδος  διακρίνεται σε δύο επιμέρους περιοδους :

* Την περίοδο της λατινικής Αυτοκρατορίας ( 1204 – 1261 )
* Την Παλαιολόγεια περίοδο ( 1261 – 1453 ) – το Βυζάντιο ένα μικρό και ασθενικο κράτος  – μοιραία η κατάλυση από τους Οθωμανούς
* Η καταστροφή οφείλεται :
* Στους εμφυλίους πολέμους
* Στην παρακμή του στρατού
* Στην κατάρρευση της οικονομίας
* Στη στάση των Δυτικών
* Στην επέκταση των Σέρβων
* Στην ισχύ των Τούρκων
* Μέσα στην παρακμή γεννιούνται νέες δυνάμεις : η νεοελληνική εθνότητα και η συνείδηση του Νέου  Ελληνισμού

**ΥΛΗ:**

2. Τα Ελληνικά κράτη: Τραπεζούς, Ήπειρος, Νίκαια,

4β. Ο εμφύλιος πόλεμος και τα αστικά κινήματα,

6. Οι Οθωμανοί και η ραγδαία προέλασή τους,

7. Η άλωση της Κωνσταντινούπολης,

8γ. Η κρίση της φεουδαρχίας.

**2. Τα Ελληνικά κράτη: Τραπεζούς, Ήπειρος, Νίκαια**

**α. Η αυτοκρατορία της Τραπεζούντας**

- Ιδρύθηκε από τους Μεγάλους Κομνηνούς (Αλέξιος και Δαυίδ Κομνηνός ) αμέσως μετά την άλωση της Πόλης από τους Σταυροφόρους **στις νοτιοανατολικές ακτές του Πόντου.** Σ΄ αυτήν ενσωματώθηκαν μετά την κατάκτησή τους η Σινώπη, η Παφλαγονία και η Ηράκλεια.

-Όταν η Σινώπη καταλήφθηκε από τους Σελτζούκους, **η αυτοκρατορία αποκόπηκε από τη δυτική Μ. Ασία κι έμεινε μακριά από το Βυζάντιο για 250 χρόνια.**

**Πηγή σελ. 74**

**β. Το κράτος της Ηπείρου**

- Ιδρύθηκε από το Μιχαήλ Κομνηνό Δούκα.

- Στα χρόνια του αδελφού και διαδόχου του, Θεοδώρου, έγινε ισχυρό:

**άλωση της Θεσ/κης**, κατάλυση του εκεί **λατινικού βασιλείου το 1224** και στέψη του Θεοδώρου ως **αυτοκράτορα Ρωμαίων**.

-Μετά τη συντριβή του Θεοδώρου από το Βούλγαρο τσάρο Ιωάννη **Ασάν** Β΄, ο τελευταίος **ιδρύει στην περιοχή βραχύβια αυτοκρατορία εκτεινόμενη ως το Δυρράχιο.**

**γ. Η Αυτοκρατορία της Νίκαιας και η ανασύσταση της Βυζαντινής Αυτοκρατορίας**

Το κυριότερο από τα ελληνικά κράτη – ιδρύεται από το Θεόδωρο Λάσκαρη – γύρω του συσπειρώνονται οι πιστές στο κράτος δυνάμεις των Βυζαντινών. Μετά την ήττα των Λατίνων από τους Βουλγάρους (1205)- στέφθηκε ως *αυτοκράτορας και βασιλεύς των Ρωμαίων* (1208) κι εδραίωσε το κράτος του, που κατέστη **το σημαντικότερο από τα τρία ελληνικά κράτη.**

**-** Ο διάδοχος του Θεοδώρου, **Ιωάννης Βατάτζης,** σημείωσε **επιτυχίες:**

α. στο **πολεμικό μέτωπο** (διασφάλιση μικρασιατικών κτήσεων, υποταγή μεγάλου τμήματος των Βαλκανίων)

β. στην **εσωτερική πολιτική:** πάταξη των καταχρήσεων, ίδρυση φιλανθρωπικών ιδρυμάτων, δημιουργία στρατιωτικών κτημάτων.

γ. στην **οικονομία:** ανόρθωση της αγροτικής οικονομίας με επιδίωξη της αυτάρκειας και απαγόρευση της εισαγωγής ειδών πολυτελείας.

**Πηγή σελ. 75**

- Στα **1261** η λατινική αυτοκρατορία βρισκόταν σε αξιοθρήνητη κατάσταση. Το γεγονός εκμεταλλεύτηκε **ο Μιχαήλ Παλαιολόγος**, ο οποίος κλείνοντας συμφωνία με τους Γενουάτες για παροχή βοήθειας (με αντάλλαγμα τελωνειακές και φορολογικές απαλλαγές) **κατέλαβε την Κων/πολη** (στρατηγός Αλέξιος Στρατηγόπουλος- 25 Ιουλίου) **και (**το Σεπτέμβριο) **στέφθηκε αυτοκράτορας** στην Αγία Σοφία, **ως Μιχαήλ Η΄.**

**4. Προσπάθειες ανόρθωσης της Αυτοκρατορίας και εμφύλιος πόλεμος**

**β. Ο εμφύλιος πόλεμος και τα αστικά κινήματα**

Οι ελπίδες του Ιωάννη Καντακουζηνού δεν ευοδώθηκαν.

* Οι ξένες δυνάμεις επενέβησαν εντονότερα από ποτέ στις εσωτερικές διαμάχες του Βυζαντίου,
* οι θρησκευτικές αντιθέσεις τροφοδοτούσαν τις πολιτικές διαμάχες.
* Βαθύτερες ήταν οι κοινωνικές αντιθέσεις, οι οποίες οξύνθηκαν από την οικονομική κρίση. Οι εξαθλιωμένες λαϊκές μάζες στράφηκαν με οργή εναντίον μιας ολιγάριθμης τάξης αριστοκρατών, οι οποίοι είχαν συγκεντρώσει όλο τον πλούτο στα χέρια τους.

Οι κοινωνικοί αυτοί αγώνες διεξάγονταν κυρίως στις πάλεις. Στην Αδριανούπολη ξέσπασε επανάσταση εναντίον της τοπικής αριστοκρατίας, η οποία δεν άργησε να διαδοθεί και στις άλλες πόλεις της Θράκης. Οι αριστοκράτες, που ήταν οπαδοί του Ιωάννη Καντακουζηνού, εξοντώθηκαν.

Οι κοινωνικές συγκρούσεις έλαβαν τις μεγαλύτερες διαστάσεις στη Θεσσαλονίκη, όπου συνυπήρχε ο προκλητικός πλούτος με την αθλιότητα. Εδώ η μεσαία και οι κατώτερες τάξεις, καθοδηγούμενες από τη φιλελεύθερη παράταξη των Ζηλωτών, εξεγέρθηκαν και κατέλαβαν την εξουσία (1342). Ο διοικητής και ένα μέρος της αριστοκρατίας δραπέτευσαν από την πόλη και οι περιουσίες τους δημεύθηκαν. Για επτά ολόκληρα χρόνια (1342- 1349) η δεύτερη μεγάλη πόλη της αυτοκρατορίας ήταν υπό τον έλεγχο των Ζηλωτών και του εξεγερμένου λαού.

Η τελική επικράτηση όμως του Ιωάννη ΣΤ' Καντακουζηνού επί του νομίμου αυτοκράτορα Ιωάννη Ε' (1347) έκρινε οριστικά την τύχη του καθεστώτος των Ζηλωτών, οι οποίοι είχαν ταχθεί στο πλευρό του τελευταίου. Το 1350 η Θεσσαλονίκη παραδόθηκε στον Ιωάννη ΣΤ' Καντακουζηνό.

Πηγές σελ. 80-81

**6.  ΟΙ ΟΘΩΜΑΝΟΙ ΚΑΙ Η ΡΑΓΔΑΙΑ ΠΡΟΕΛΑΣΗ ΤΟΥΣ**

***Α. Η κατάκτηση της Μ. Ασίας***

* *Οι Οθωμανοί Τούρκοι νομάδες από την Κεντρική Ασία – εγκαθίστανται κοντά στην Προύσα – προσελκύουν μισθοφόρους και καλλιεργητές που πυκνώνουν τις τάξεις τους – σύντομα την καταλαμβάνουν*
* *Η διάλυση των ακριτικών σωμάτων διευκολύνει τη ραγδαία προέλαση τους*

**Β. Η οργάνωση του κράτους**

* Ιδρυτής του κράτους ο **Οσμάν** –  κράτος του Οσμάν ή Οθωμανικό κράτος
* Το κράτος έχει στρατιωτική οργάνωση – αρχικά στηρίζεται στους γαζήδες ( φανατικοί μαχητές της πίστης )
* Από φυλετικές ορδές σε οργανωμένο κράτος κυρίως χάρις στις προσπάθειες των σουλτάνων **Ορχάν**  ( ο πρώτος σουλτάνος ) και **Μουράτ Α’**
* Η κατάληψη της Νίκαιας και της Νικομήδειας εξασφαλίζει στους Οθωμανούς σημαντικά αστικά κέντρα και τον απόλυτο έλεγχο της Βιθυνίας
* Η σχετική θρησκευτική ανεκτικότητα προς τους χριστιανικούς αγροτικούς πληθυσμούς περιορίζει τις αντιδράσεις και διευκολύνει την επικράτησή τους
* Στρατιωτικές μεταρρυθμίσεις :

- αντικατάσταση σώματος νομάδων εθελοντών ιππέων από ***ιππείς-τιμαριούχους* (**το κράτος παραχωρεί τιμάρια στους ιππείς του)

* Αντίβαρο  στο σώμα των ιππέων το σώμα των ***γενίτσαρων*** (προέρχεται κυρίως από το εθελοντές μισθοφόρους ή στρατιώτες στρατολογούμενους με τη βία) → ανήκαν στην προσωπική υπηρεσία του σουλτάνου κι αποτέλεσαν ανεξάντλητη πηγή διοικητικών υπαλλήλων και στρατιωτών.

**7. Η ΑΛΩΣΗ ΤΗΣΚΩΝΣΤΑΝΤΙΝΟΥΠΟΛΗΣ**

**Α. Αναζήτηση βοήθειας στη Δύση**

* Μπροστά στην προέλαση των Τούρκων ο **Μανουήλ Παλαιολόγος ταξιδεύει στην Ευρώπη** για να ζητήσει βοήθεια – γίνεται δεκτός με σεβασμό και προκαλεί θαυμασμό – δεν πετυχαίνει όμως ουσιαστική βοήθεια
* Η ήττα των Τούρκων από τους Μογγόλους του Ταμερλάνου (μάχη Άγκυρας 1402)) δημιουργεί σοβαρά προβλήματα στο Σουλτάνο – απαλλάσσει το Βυζάντιο από τη φόρου υποτέλεια και του δίνει παράταση ζωής για άλλο μισό αιώνα
* Ο κίνδυνος αναβιώνει με το **Μουράτ Β’** – 1422 : συστηματική πολιορκία της Κωνσταντινούπολης – σώζεται για μία ακόμα φορά χάρη στα τείχη της
* Οι Τούρκοι εισβάλλουν στην Πελοπόννησο και την κάνουν φόρου υποτελή
* Τελευταία προσπάθεια από τον **Ιωάννη Η΄ Παλαιολόγο** – στη **Σύνοδο Φερράρας – Φλωρεντίας** δέχεται την πλήρη υποταγή της Ορθόδοξης Εκκλησίας στην Καθολική Εκκλησία – ο λαός του Βυζαντίου αρνείται να το δεχτεί – τους χωρίζει βαθύ μίσος
* Πρόσκαιρα προβλήματα των Τούρκων με τους ηγεμόνες της Αλβανίας και της Τρανσυλβανίας – μια Σταυροφορία των Δυτικών εναντίον τους αποτυγχάνει

**Β. Η Άλωση**

* Από τα δραματικότερα γεγονότα της παγκόσμιας ιστορίας
* Οι Τούρκοι αφοσιώνονται στην πολιορκία της Πόλης
* Προπαρασκευαστικές ενέργειες :

→ Χτίζουν τείχος στην ευρωπαϊκή ακτή του Βοσπόρου ( Ρούμελη – Χισάρ) για να αποκόψουν την πρωτεύουσα από τις περιοχές που την προμήθευαν σιτηρά

→ Εισβάλλουν στην Πελοπόννησο για να αποκλείσουν την περίπτωση βοήθειας από Δεσπότη του Μορέως

→ Αρχίζει η συστηματική πολιορκία – την υπερασπίζεται ο τελευταίος αυτοκράτορας **Κωνσταντίνος**

**ΙΑ’  Παλαιολόγος**

* Υπεροπλία των Τούρκων, αναλογία  10 : 1
* Ισχνή και ανεπαρκής η βοήθεια της Δύσης (Εξαίρεση : ο γενουάτης πολεμιστής Ιουστινιάνης)
* Γενική επίθεση στις **29 Μαΐου 1453** – η Πόλη στα χέρια των Τούρκων
* Ακολουθούν φοβερές λεηλασίες και σφαγές
* Επιταχύνεται η πτώση και των τελευταίων ελεύθερων πόλεων – τελευταία πέφτει η Τραπεζούντα
* **Τέλος της Βυζαντινής Αυτοκρατορίας**

**Γ. Το Βυζάντιο μετά την Άλωση**

* Το Βυζάντιο παύει να υπάρχει, αλλά η πνευματική του παράδοση συνεχίζεται
* Συντελεί στην διατήρηση της πνευματικής ταυτότητας των Βαλκανίων
* Ο τσάρος παντρεύεται την ανιψιά του τελευταίου αυτοκράτορα – αυτοανακηρύσσεται κληρονόμος των πνευματικών παραδόσεων και των πολιτικών ιδεών του Βυζαντίου – υιοθετεί το δικέφαλο αετό και εισάγει στη Μόσχα το βυζαντινό τελετουργικό – η Μόσχα αποκαλείται Τρίτη Ρώμη
* Στα χρόνια της Αναγέννησης η Δυτική Ευρώπη έρχεται σε επαφή με τον κλασσικό ελληνικό πολιτισμό μέσω του Βυζαντίου

**8. Η ΔΥΤΙΚΗ ΕΥΡΩΠΗ στη διάρκεια του ΥΣΤΕΡΟΥ ΜΕΣΑΙΩΝΑ**

**ΟΙΚΟΝΟΜΙΚΗ και ΔΗΜΟΓΡΑΦΙΚΗ ΑΝΑΠΤΥΞΗ - ΚΟΙΝΩΝΙΚΕΣ ΜΕΤΑΒΟΛΕΣ**

13ος αι.: περίοδος ευμάρειας → αύξηση αγροτικής παραγωγής

→ ανάπτυξη βιοτεχνίας και εμπορίου

→ δημογραφική ανάπτυξη

→ ενίσχυση κεντρικής εξουσίας και μείωση της δύναμης των μικρών φεουδαρχών

**Γ. ΚΡΙΣΗ ΦΕΟΥΔΑΡΧΙΑΣ**

1270-1330 : περίοδος κρίσης → πρόβλημα επισιτισμού

* Η αύξηση του πληθυσμού ξεπέρασε το ρυθμό ανάπτυξης της αγροτικής παραγωγής
* Παραγωγή προϊόντων που προορίζονταν για το διεθνές εμπόριο αντί των δημητριακών
* Φυσικές καταστροφές (πλημμύρες…)
* Μαύρος θάνατος (επιδημία βουβωνικής πανώλης)
* Εκατονταετής πόλεμος (1339-1453) ανάμεσα στη Γαλλία και τηνΑγγλία

**↓**

Γενική οικονομική κρίση και μείωση του πληθυσμού προκαλεί εξεγέρσεις στις πόλεις και στην ύπαιθρο, που είχαν ως αποτέλεσμα : α) τη συμμετοχή των συντεχνιών στα δημοτικά συμβούλια των πόλεων

β) την αύξηση των μισθών των εργαζομένων στις βιοτεχνίες

**ΕΙΚΟΝΙΚΗ ΠΕΡΙΗΓΗΣΗ σε ΑΓΙΑ ΣΟΦΙΑ**

[**https://www.youtube.com/watch?v=9-PzCLIOxSo**](https://www.youtube.com/watch?v=9-PzCLIOxSo)

[**https://www.360tr.com/34\_istanbul/ayasofya/english/#**](https://www.360tr.com/34_istanbul/ayasofya/english/)

#### ****ΕΙΚΟΝΙΚΗ ΠΕΡΙΗΓΗΣΗ ΣΤΗΝ ΑΓΙΑ ΣΟΦΙΑ ΚΩΝΣΤΑΝΤΙΝΟΥΠΟΛΗΣ****

#### <http://www.360tr.com/34_istanbul/ayasofya/english/>

#### <http://www.youtube.com/watch?v=2JBrMHrVce0>

#### ****Τι κρύβεται στα υπόγεια τούνελ κάτω από την Αγία Σοφία στην Κωνσταντινούπολη;…****

#### Διαβάστε όλο το άρθρο: <http://www.mixanitouxronou.gr/ti-krivete-sta-ipogia-tounel-kato-apo-tin-agia-sofia-stin-konstantinoupoli-i-thrili-gia-ton-filakismeno-satana-ke-i-archeologikes-erevnes-gia-tin-apokalipsi-ton-mistikon-tou-korifeou-christianikou-n/>

**Χρονικό της άλωσης**

***"Η πόλις εάλω! Αλίμονον, όμως εάν την αφήσωμεν να αλωθεί εντός μας"***

*(Καθηγητής Ν. Τωμαδάκης)*

* **Οκτώβριος 1448**

Πεθαίνει ο βυζαντινός αυτοκράτορας Ιωάννης Η΄Παλαιολόγος

* **6 Ιανουαρίου 1449**

Στέφεται στο Μυστρά ο αδελφός του Κωνσταντίνος, δεσπότης του Μορέως και γίνεται δεκτός "παρά πάντων ασπασίως" στην Κωνσταντινούπολη.

* **Χειμώνας 1451**

Πεθαίνει ο τούρκος σουλτάνος Μουράτ Β΄. Διάδοχος του ανακηρύσσεται

στην Αδριανούπολη ο γιος του Μωάμεθ (Μεχεμέτ, Μεχμέτης των

βυζαντινών πηγών).

Οι επαφές Βυζαντίου και Δύσης δεν έχουν κανένα αποτέλεσμα.

Ανανεώνεται η συνθήκη ειρήνης της Τουρκίας με τη Βενετία και τον

Ιωάννη Ουνυάδη της Ουγγαρίας.

* **Μάρτιος - τέλη Αυγούστου 1452**

Στο στενότερο σημείο του Βοσπόρου χτίζεται το φρούριο Ρούμελη Χισάρ (ελληνιστί κεφαλοκόπτης) το οποίο αποκαλύπτει τις κατακτητικές βλέψεις του Μωάμεθ. Η δίοδος ελέγχεται πλέον απόλυτα από τους Τούρκους.

* **Ιούνιος /Ιούλιος 1452**

Λεηλασίες των Τούρκων στον ευρύτερο χώρο του νέου φρουρίου αναγκάζουν τον Κωνσταντίνο να κλείσει τις θύρες της Πόλης.

* **Φθινόπωρο 1452**

Οι Οθωμανοί επιτίθενται στο Δεσποτάτο του Μορέως. "Τεχνίτης δοκιμώτατος" αναλαμβάνει να κατασκευάσει για λογαριασμό των Τούρκων τεράστιο κανόνι αποτελεσματικό για τα τείχη της Βασιλεύουσας "χωνείαν μεγάλην πέτραν φέρουσαν υπεμεγέθη".

* **Νοέμβριος -Δεκέμβριος 1452**

Ενεργοποιούνται στοιχειωδώς η Βενετία και η Γένοβα μετά από σειρά τουρκικών προκλήσεων απέναντι σε πολίτες τους. Στις 12 Δεκεμβρίου ο Κωνσταντίνος κηρύσσει την ένωση των εκκλησιών σε κοινή λειτουργία. Οι Κωνσταντινουπολίτες ετοιμάζονται για πολιορκία επισκευάζοντας τα τείχη στη γη και στη θάλασσα. Οχυρώνουν τον Κεράτιο με τεράστια αλυσίδα. Συλλέγουν χρήματα και τροφές ενώ απευθύνουν εκκλήσεις προς τον Πάπα και τους Ιταλούς ηγεμόνες για βοήθεια.

* **Μέσα Δεκεμβρίου 1452**

Αποφασίζεται να παραμείνουν στην Πόλη ενισχύοντας την άμυνα της όσα πλοία έχουν ελλιμενισθεί κατ΄εμπορίαν.

* **Αρχές Ιανουαρίου 1453**

Κινητοποιούνται οι δυνάμεις του Μωάμεθ στην Αδριανούπολη. Δοκιμάζεται το μεγάλο κανόνι.

* **26 Ιανουαρίου 1453**

Φθάνουν στην Πόλη δύο γενουατικά πλοία με περίπου 700 μισθοφόρους υπό τις διαταγές του Giovanni Gioustiniani Longo.

* **Φεβρουάριος / Μάρτιος 1453**

Μεταφέρεται το μεγάλο κανόνι από την Αδριανούπολη, η μπομπάρδα. Σέρνεται από 30 βοιδάμαξες και 500 άνδρες με μηχανικούς. "Τέρας τι φοβερόν και εξαίσιον με ήχο βολής ουρανόβροντον: είναι πράγμα φοβερώτερον ιδείν και ες ακοήν όλων άπιστον τε και δυσπαράδεκτον". Λέγεται ότι είχε μήκος 8 μέτρα, διάμετρο 75 εκ. και είχε δυνατότητα να εκτοξεύσει βλήμα 544 κιλών. Χρειαζόταν 3 ώρες για να ξαναγεμίσει. Μπορείτε να διαβάσετε περισσότερα στο απόσπασμα της Βυζαντινής ιστορίας του Δούκα.

* **Αρχές Μαρτίου - 6 Απριλίου**

Σταδιακή συγκέντρωση του στρατού και αποκλεισμός από ξηράς.

* **Μέσα - τέλη Μαρτίου**

Οι Βυζαντινοί ενισχύουν τα τείχη. Η αντίθεση των ενωτικών και ανθενωτικών παραμένει αισθητή. Ο Μέγας Δούκας Λουκάς Νοταράς είπε: "κρειττότερον εστίν ειδέναι εν μεση τη πόλει φακιόλιον βασιλεύον Τούρκων ή καλύπτραν Λατινικήν".

Καθορίζονται οι θέσεις άμυνας. Ο αυτοκράτορας υπερασπίζει την Πύλη του Ρωμανού όπου απέναντι έχει τοποθετηθεί το μεγάλο κανόνι και η σκηνή του Σουλτάνου. Το σύνολο των κατοίκων υπολογίζεται σε 50.000 ενώ οι μάχιμοι σε 5.000 Βυζαντινούς και 2.000 ξένους.

* **2 Απριλίου**

Κλείνει με αλυσίδα η είσοδος του Κεράτιου κόλπου.

* **5-7 Απριλίου**

Έναρξη της πολιορκίας. Πιθανότερος αριθμός τούρκων στρατιωτών 260.000-400.000.

* **12 Απριλίου**

Αρχίζουν συνεχείς κανονιοβολισμοί, ημέρα και νύχτα. Γίνεται σταδιακή επιχωμάτωση της τάφρου. Ανοίγονται υπόγειες διαβάσεις κάτω από τα τείχη. Στις 12 έφθασε και ο τουρκικός στόλος από την Καλλίπολη απαρτιζόμενος από 400 περίπου πλοία.



* **13 Απριλίου**

Η κυβέρνηση της Γένοβας καλεί εγγράφως τους πολίτες της που βρίσκονται στην Ανατολή να συνδράμουν τον αυτοκράτορα.

* **18 Απριλίου**

2-6 τα ξημερώματα γίνεται η πρώτη απώθηση των Τούρκων στα τείχη.

* **19 Απριλίου**

Ξεκινάει από τη Βενετία γαλέρα με σκοπό να βοηθήσει αλλά να προσεγγίσει μετά τις 20 Μαΐου.

* **20 Απριλίου**

Τρία εμπορικά γενοβέζικα πλοία μετά από τρίωρη μάχη μπαίνουν στον Κεράτιο. Ο Μωάμεθ οργισμένος ορμά έφιππος στη θάλασσα. Διορίζει νέο αρχηγό στόλου.

* **22 Απριλίου**

Ο Μωάμεθ μεταφέρει δια ξηράς τουρκικά πλοία μέσα στον Κεράτιο από ειδική δίολκο. Ο σουλτάνος "την γην εθαλάσσωσε και την ξηράν ως υγράν διαβάς τους Ρωμαίους ηφάνισε".

**1-2 Μαΐου**

Συνεχίζονται οι κανονιοβολισμοί. Οι Γενουάτες προδίδουν αμυντικούς σχηματισμούς του Ιουστινιάνη στους Τούρκους. γίνεται πλέον αισθητή η έλλειψη τροφίμων.

**12 Μαΐου**

Μεγάλη επίθεση με δύναμη 50.000 ανδρών τα μεσάνυκτα. Μεγάλες απώλειες.

**15 Μαΐου**

Η σύγκλητος της Βενετίας μετά από παπική πρόταση δέχεται να επανδρώσει πέντε πλοία για την ενίσχυση της Πόλης.

**19 Μαΐου**

Κατασκευάζεται γέφυρα στο μυχό του Κεράτιου από αγγεία που στρώθηκαν με σανίδες.

**21 Μαΐου**

Ο Κωνσταντίνος αρνείται να παραδώσει την πόλη με αντάλλαγμα την ελευθερία του και την περιουσία του. "Το δε την πόλιν σοι δούναι ουτ' εμόν εστίν ουτ' άλλου των κατοικούντων εν ταύτη∙ κοινή γαρ γνώμη άπαντες αυτοπροαιρέτως αποθανούμεν και ου φεισθόμεθα της ζωής ημών".

**20-25 Μαΐου**

Τα τείχη αποδυναμώνονται από τους κανονιοβολισμούς και τις υπόγειες στοές.

**25-26 Μαΐου**

Διάφορα δυσοίωνα συμβαίνουν, πέφτει χαλάζι και γίνεται έκλειψη. Προετοιμάζεται η τελική τουρκική επίθεση.

**27 Μαΐου**

Προετοιμασία του τουρκικού στρατού με νηστεία και προσευχή. Θορυβώδεις νυχτερινοί εορτασμοί ανησυχούν τους πολιορκούμενους.

**28 Μαΐου**

Ο Μωάμεθ ανακοινώνει τη μεγάλη επίθεση. Υπόσχεται ανταμοιβές στους στρατιώτες ακολουθούν αλλεπάλληλοι κανονιοβολισμοί.

**29 Μαΐου**

Αρχίζει η μεγάλη επίθεση στις τρεις τη νύχτα με κύριο στόχο την Πύλη του Ρωμανού. Σχεδόν ταυτόχρονα επιτυγχάνεται η διείσδυση των Τούρκων από την Κερκόπορτα και την Πύλη του Χαρισίου. Ο Ιουστινιάνης τραυματίζεται και αποσύρεται με αποτέλεσμα να επικρατήσει χάος. Κοντά στην Πύλη του Ρωμανού σκοτώνεται και ο αυτοκράτορας. Ακολουθούν λεηλασίες και αγριότητες. Διαφεύγουν δεκαέξι πλοία και ελάχιστοι από τους έγκλειστους που κατέγραψαν την Άλωση, ο Γεώργιος Σφραντζής, ο Nicolo Barbaro.

Ο Μωάμεθ εισέρχεται έφιππος στην πόλη και την Αγία Σοφία.

**31 Μαΐου**

Ο Μωάμεθ διατάσσει τη διακοπή των βιαιοπραγιών, απομακρύνει τους στρατιώτες. "Την δε πόλιν έρημον νεκράν κειμένην, γυμνήν άφωνον μη έχουσαν είδος ουδέ κάλλος".



*Ο Ιωάννης Η΄ ο Παλαιολόγος ταξίδεψε στη Δύση για να ζητήσει βοήθεια. Ο Benozzo Gozzoli θυμάται την αυτοκρατορική επίσκεψη στη Φλωρεντία στις τοιχογραφίες του Palazzo Medici.*

Οι αυτοκράτορες ποτέ δεν σκέφτηκαν να εγκαταλείψουν την Πόλη -έμεναν κλεισμένοι σα σε φυλακή...

Τα ταξίδια των αυτοκρατόρων ήταν αντίθετα στην αξιοπρέπεια του βυζαντινού λαού. Τα αποτελέσματά τους ήταν φτωχά. Προκάλεσαν οίκτο και αδιαφορία στη Δύση, δυσπιστία στο βυζαντινό λαό, εσωτερικές διαμάχες και μίσος για τους δυτικούς.

Ο Μανουήλ ο Β΄ ο Παλαιολόγος είχε ταξιδέψει δια μέσου της Ιταλίας στο Παρίσι και στην Αγγλία. Ο Αδάμ από το Ουσκ που εργαζόταν στην αυλή του Ερρίκου αναρωτιέται πόσο λυπηρό ήταν να αναγκαστεί ο χριστιανός ηγεμόνας να έρθει στα μακρινά δυτικά νησιά για να ζητήσει βοήθεια σωτηρίας και αναφωνεί: "Τι απέγινε Ρώμη, η παλιά σου δόξα;"

Από την άλλη ο Λουκάς Νοταράς αναφωνεί: "Είναι προτιμότερο να δω να κυριαρχεί στην αγορά της Πόλης το φακιόλι των Τούρκων παρά η καλύπτρα των Λατίνων".

http://www.netschoolbook.gr/1453.html